**De la: Luntraru Dragoș George**, expert de mediu atestat

**Către:APM Mehedinți**

Strada Băile Romane 3, Drobeta-Turnu Severin

*Referitor la:* *Adresa APM Mehedinți nr.13559 /31.10.2023, pentru Proiectul ”****Realizare iaz piscicol****” amplasat in extravilanul satului Balta Verde, comuna Gogoșu, județul Mehedinți.*

Ca urmare a emiterii de către APM Mehedinți a deciziei etapei de încadrare 167 din 30.10.2023 și a solicitărilor transmise prin adresa APM Mehedinți nr.13559 din 31.10.2023, în urma analizei proiectului propus din perspectiva naturii, dimensiunii și localizării acestuia și ca urmare a parcurgerii listei de control aferente etapei de definire a domeniului evaluării, prin prezenta transmitem propuneri privind aspectele relevante pentru protecția mediului care, în opinia noastră trebuie dezvoltate în raportul privind impactul asupra mediului și a studiului de evaluare adecvată.

Astfel, în ceea ce privește **studiul de evaluare adecvată**, având în vedere specificul proiectului propus, precum și implementarea proiectului în situl de interes comunitar Natura 2000 ROSPA0011 Blahnița. Acesta se va realiza conform cerințelor din **Anexa 5A și a metodologiei din Anexa 6D privind elaborarea studiului de evaluare adecvată din Ghidul metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate aprobat prin OMMAP nr. 1682/2023 și conform Ghidului specific aprobat prin OMMAP nr. 1679/2023 pentru aprobarea ghidului metodologic specific privind evaluarea adecvată a efectelor potențiale ale planurilor proiectelor din domeniile de interes** - Capitolul 5 domeniul extracția resurselor neregenerabile. Studiul va conține următoarele informații

* informații privind proiectul propus: denumirea, descrierea, obiectivele acestuia, informații despre materiile prime, substanțele sau preparatele chimice utilizate pentru implementarea acestuia;
* localizarea geografică și administrativă a proiectului propus, cu precizarea coordonatelor Stereo 70;
* emisii și deșeuri generate de proiectul propus (emisii în apă, emisii în aer, suprafața/locația unde sunt depozitate deșeurile) și modalitatea de eliminare a acestora;
* cerințele legate de utilizarea terenului necesare pentru execuția proiectului propus;
* durata construcției, funcționării, dezafectării proiectului și eșalonarea perioadei de implementare a proiectului propus;
* caracteristicile proiectelor existente, propuse sau aprobate, ce pot genera impact cumulativ cu proiectul propus ce poate afecta aria naturală protejată.
* date privind ROSPA0011 Blahnița;
* date despre prezența, localizarea, populația și ecologia speciilor și/sau habitatelor de interes comunitar prezente în imediata vecinătate a proiectului propus, menționate în formularul standard al ariei naturale protejate, în planul de management al acesteia și în documentul privind obiectivele specifice de conservare;
* statutul de conservare al speciilor de păsări, dacă acestea au fost evaluate;
* date privind structura și dinamica populațiilor de specii afectate (procentul estimativ al populației unei specii afectate de implementarea proiectului propus, suprafața habitatului este suficient de mare pentru a asigura menținerea speciei pe termen lung);
* relațiile structurale și funcționale care creează și mențin integritatea ariei naturale protejate și dacă acestea vor fi afectate, modalitatea prin care se va realiza acest lucru;
* descrierea stării actuale de conservare a ariei naturale protejate, inclusiv evoluții/schimbări care se vor produce în viitor;
* identificarea și evaluarea tuturor tipurilor de impact negativ al proiectului, susceptibile să afecteze aria naturală protejată (direct și indirect, pe termen scurt, mediu și lung, în faza de realizare a lucrărilor, în etapa de operare etc.);
* obiectivele specifice de conservare ale speciilor și habitatelor de interes comunitar și conservativ și impactul proiectului asupra acestora;
* identificarea și descrierea măsurilor de reducere a impactului și modul în care acestea vor reduce/elimina efectele negative asupra biodiversității asociate proiectului propus în fiecare din etapele proiectului;
* alte informații relevante privind conservarea ariei naturale protejate de interes comunitar, cum ar fi: potențialul proiectului de a introduce și conduce la propagarea speciilor invazive sau potențial invazive de plante și animale, potențiale alterări fizice și chimice ale condițiilor de mediu care pot conduce la perturbări în activitatea speciilor, pierderea habitatelor naturale, fragmentarea habitatelor, deranjul produs de proiect și modificarea ocupării/utilizării terenului de către speciile existente etc.;

Cu privire la **raportul privind impactul asupra mediului**, acesta va fi întocmit în conformitate cu prevederile **anexei 4 a** **Legii nr. 292/2018 privind evaluarea impactului anumitor proiecte publice și private asupra mediului** și ale **Ordinului nr. 269/2020 privind aprobarea ghidului general aplicabil etapelor procedurii de evaluare a impactului asupra mediului, a ghidurilor pentru evaluarea impactului asupra mediului în context transfrontieră și a altor ghiduri specifice pentru diferite domenii și categorii de proiecte.** Având în vedere specificul proiectului propus și localizarea acestuia, se va urmări prezentarea unor informații comprehensive privind starea actuală a factorilor de mediu de pe teritoriul cu care se suprapune proiectul, se vor urmări mecanismele de producere a impactului asupra factorilor de mediu, efectele proiectului propus asupra acestora și vor fi identificate măsuri în vederea atenuării impactului asupra mediului. Se va acorda o atenție sporită privind nivelul de zgomot generat, nivelul emisiilor atmosferice cu potențial de poluare datorate realizării noilor obiective, precum și propunerea unor măsuri de diminuare a impactului atât în faza de realizare cât și în faza de exploatare. Se va acorda o atenție sporită monitorizării factorilor de mediu atât în faza de construcție cât și în faza de funcționare. Vor fi indicate puncte/aliniamente de monitorizarea atât pentru biodiversitate, cât și pentru ceilalți factori de mediu.

**Raportul privind impactul asupra mediului va avea integrate concluziile studiului de evaluare adecvată.**

Acesta va urmări să ofere informații cu privire la următoarele aspecte:

* starea actuală a factorilor de mediu din arealul în care va fi realizat proiectul (topografia și geologia arealului, starea și folosința terenurilor, calitatea solului, hidrologia, calitatea apei și folosința surselor de apă care pot fi afectate de proiectul propus, peisajul natural sau antropic al arealului afectat de proiect);
* schimbările permanente sau temporare ale folosinței terenului, ale modului de acoperire sau ale topografiei rezultate ca urmare a realizării lucrărilor proiectului;
* folosința terenurilor în zonele lucrărilor propuse prin proiect și vecinătățile amplasamentelor lucrărilor propuse, precum și populația potențial afectată de proiect;
* amplasamentele necesare pentru depozitarea materiilor prime și a materialelor folosite la realizarea lucrărilor propuse prin proiect;
* resursele naturale sau orice alte resurse care sunt neregenerabile, materiile prime și auxiliare necesare realizării proiectului propus, tipuri, cantități, amplasamente și condiții ale depozitării și manipulării acestora;
* identificarea și evaluarea tuturor tipurilor de impact negativ al proiectului, susceptibile să afecteze în mod semnificativ factorii de mediu;
* descrierea organizărilor de șantier: amplasamente propuse, suprafețe estimate, vecinătățile organizărilor de șantier, tipul de folosință a terenurilor ocupate cu organizările de șantier, activități desfășurate, modul de asigurare a utilităților, modul de gestionare a materialelor și substanțelor chimice utilizate, modul de gestionare a deșeurilor generate, amenajarea zonelor de parcare pentru utilaje și autovehicule, amenajări pentru depozitarea materialelor de construcții;
* descrierea surselor de poluanți asupra factorilor de mediu în toate etapele proiectului, prezentarea deșeurilor generate de proiect în toate etapele proiectului și a modului de gestionare a acestora în conformitate cu prevederile H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările și completările ulterioare;
* prezentarea detaliată a modalității de refacere a amplasamentului după finalizarea lucrărilor;
* descrierea și cuantificarea efectelor semnificative directe, indirecte, pe termen scurt, mediu și lung, permanente și temporare, pozitive și negative ale proiectului propus asupra factorilor de mediu (în special asupra așezărilor umane/receptorilor cei mai apropiați identificați, asupra biodiversității);
* descrierea impactului prognozat (tip, extindere, magnitudine) pe fiecare factor de mediu, în toate etapele proiectului, posibilitățile și măsurile de prevenire și reducere a efectelor negative asupra mediului;
* informații privind impactul cumulat al proiectului propus cu alte proiecte existente sau propuse asupra factorilor de mediu (în special asupra biodiversității) și măsurile de diminuare a acestuia;
* prezentarea unui plan de monitorizare a calității factorilor de mediu în toate etapele proiectului, cu indicarea componentelor de mediu care urmează a fi monitorizate, a periodicității și a parametrilor propuși pentru monitorizare.

Conform Legii nr. 292/2018, art. 11, alin. (1), lit. a)-d) și alin. (2), Titularul a stabilit următorul expert care vor participa la elaborarea documentațiilor, astfel:

* Studiul de evaluare adecvată:
  + Luntraru Dragoș George – expert de mediu atestat
* Raportul privind impactul asupra mediului:
  + Luntraru Dragoș George – expert de mediu atestat

Cu stimă,

Luntraru Dragoș George